|  |  |  |  |
| --- | --- | --- | --- |
| ***Monori József Attila Gimnázium*** | | | |
| *Tantárgy* | | **TANMENET** | *Évfolyam* |
| magyar nyelv | | 9. |
|  |  |  |  |
| *Tanítási hetek száma:* | **36** | *A felhasznált tankönyv* | *Az osztály típusa:* |
| *Heti óraszám:* | **1** | gimnáziumi (gazdasági) |
| *Szerzője:* | | OFI | *Az osztály jele:* |
| *Címe:* | | Magyar nyelv 9. | D |

| **Az óra sorszáma** | **Az óra témája** | **Új fogalmak** | **A kerettantervben megjelölt fejlesztési feladatok, ismeretek, tanulási eredmények** | **Javasolt tevékenységek, munkaformák** |
| --- | --- | --- | --- | --- |
| **I. Bevezető órák** | | | | |
| 1. | Ismerkedés  a diákokkal |  | Az óra célja kettős: bemutatkozás, ismerkedés, és a kommunikációs lehetőségek sokféleségének számbavétele kreatív játékokkal. (A diákok és a tanár egyelőre nem foglalkoznak a tananyaggal és a tankönyvvel, gyakorolják a kommunikáció különböző formáit.) | A nyári események elmondása mellett például lerajzolják, elmutogatják a történteket, vagy más, játékos aktivitást igénylő módszerekkel mesélik el, adják elő ugyanazt, illetve amit egymástól hallottak, „Dúdolj egy dalt, amely jellemzi a nyaradat!” stb. |
| 2. | Bevezetés. Ismerkedés  a tankönyvvel és a tananyaggal | Grammatika, nyelvi rendszer, nyelvi szintek. | Az óra célja a diákok tájékoztatása feladataikról, és az érdeklődés felkeltése a tanév során várható témák iránt.  A diákok megismerik az anyanyelv és a kommunikáció tudatos használatának és fejlesztésének lehetőségeit és előnyeit. Tisztába jönnek azzal, hogy a nyelv tanulmányozása során fejlődnek kognitív képességeik, valamint nyelvtani ismereteiket alkalmazhatják a közösségi életben céljaik elérése érdekében; emellett nyelvünk és erre épülő kultúránk megismerésével nemzetünk szellemi örökségébe is bekapcsolódunk. | A tanár általános és összefoglaló ismertetőt ad a tantárgy éves anyagának felépítéséről, valamint ismerteti a számonkérés formáit és az értékelés szempontjait. |
| 3. | Helyesírási gyakorlatok | A magyar helyesírás szabályai, 12. kiadás  <http://helyesiras.mta.hu/helyesiras/default/akh12>  Magyar Helyesírási Szótár  helyesírás-ellenőrző program: <http://www.helyesiras.mta.hu/>;  <http://www.magyarhelyesiras.hu/>; | Fejlesztési területek: A nyelvi normaérzék, a normakövető írás; a helyesírás rendszerszerűségének megismertetése; a hibajavítási képesség és az önkorrekció fejlesztése; hatékony, önálló tanulás és a digitális kompetencia fejlesztése.  Az óra célja a diákok helyesírásának gyakorlása, fejlesztése, és annak tudatosítása, hogy mind szótárak, mind helyesírás-ellenőrző programok rendelkezésükre állnak, hogy saját magukat javítsák. | A tanár bemutatja a mellékelt linkeken található alkalmazásokat.  A diákok csoportunkában feleleveníthetik a korábban tanult helyesírási alapelveket, minél több példa segítségével. A kiosztott helyesírási szótárak, vagy a helyesírás-ellenőrző programok segítségével ellenőrizhetik a példáikat |
| **II. Kommunikáció** | | | | |
| 4. | A kommunikáció | A kommunikáció tényezői: az adó, a vevő, a jelrendszer (a kód), az üzenet, a csatorna, a résztvevők közötti kapcsolat, a beszédhelyzet (a kontextus), a világról való tudás és a folyamatot zavaró tényezők.  A kommunikáció funkcióinak meghatározása: tájékoztatás, kifejezés, felhívás, kapcsolatfelvétel, kapcsolatfenntartás, kapcsolatzárás, az esztétikai és értelmező funkciók. | **Fejlesztési feladatok és ismeretek**:  A nyelvhasználati és a kommunikációs készség fejlesztése  A kommunikáció jellemzőinek tudatosítása, hatékony alkalmazásának fejlesztése  Aktív részvétel különböző kommunikációs helyzetekben  A kommunikáció tényezői  A kommunikációs célok és funkciók  **Tanulási eredmények:**  A kommunikáció fogalmának tisztázása, a kommunikáció tényezőinek bemutatása.  A kommunikációs célok és funkciók megismerése | Egyéni és csoportos feladatok megoldása a tankönyv alapján |
| 5. | A személyközi  kommunikáció | A kommunikáció formáinak csoportosítása   * irányultság alapján; * kapcsolat alapján; * a kommunikációs folyamat résztvevői szerint; * a közvetítő közeg szerint. | **Fejlesztési feladatok és ismeretek:**  A nyelvhasználati és a kommunikációs készség fejlesztése  A kommunikáció jellemzőinek tudatosítása, hatékony alkalmazásának fejlesztése  A hallás utáni és a szóbeli szövegértési készség fejlesztése  A kommunikációs kapcsolat illemszabályai  **Tanulási eredmények:**  A széles körű kommunikációs lehetőségek megismerése.  A verbális és nem verbális kommunikáció megkülönböztetése, tudatos alkalmazása. | Olvasás, írott szöveg megértése. Írás, szövegalkotás. Egyéni és csoportmunka, a megismert eszközök alkalmazása a korábbi ismeretek felhasználásával. Beszédkészség, szóbeli szövegek alkotása és megértése |
| 6. | A nem nyelvi jelek | Nem nyelvi jel (tekintet, mimika, gesztus, testtartás, térköz, emblémák) | **Fejlesztési feladatok és ismeretek:**  A kommunikáció jellemzőinek tudatosítása, hatékony alkalmazásának fejlesztése  A hallás utáni és a szóbeli szövegértési készség fejlesztése  Szerep- és drámajátékok gyakoroltatása  Aktív részvétel különböző kommunikációs helyzetekben  Az önálló véleményalkotás, az önreflexió fejlesztése  A kommunikációs célok és funkciók  A kommunikáció jelei  A kommunikációs kapcsolat illemszabályai  **Tanulási eredmények:**  A nem nyelvi kommunikáció típusainak megismerése  A nonverbális kommunikáció és a befolyásolás kapcsolatának megismerése | Egyéni és csoportos feladatok megoldása a tankönyv alapján.  Szerep- és drámajátékok |
| 7. | A tömegkommunikáció | A digitális kommunikáció jellemzői  A tömegkommunikációs eszközök.  A tömegkommunikáció céljai és hatása. Hiteles tájékoztatás, dezinformáció és manipuláció. | **Fejlesztési feladatok és ismeretek:**  A nyelvhasználati és a kommunikációs készség fejlesztése  A kommunikáció jellemzőinek tudatosítása, hatékony alkalmazásának fejlesztése  Szerep- és drámajátékok gyakoroltatása  Aktív részvétel különböző kommunikációs helyzetekben  Az önálló véleményalkotás, az önreflexió fejlesztése  A digitális kommunikáció jellemzői, szövegtípusai  **Tanulási eredmények:**  A tömegkommunikáció sajátosságainak megismerése (céljai és hatása, előnyei és veszélyei) | A diákok bevonásával minél több személyes példa segítségével megvilágítani a tananyagot (a tömegkommunikáció előnyei és hátrányai).  Egyéni és csoportos feladatok megoldása a tankönyv alapján |
| 8. | A tömegkommunikáció hatása a gondolkodásra és a nyelvre | A tömegkommunikáció hatása a gondolkodásra, a nyelvre és a szokásokra | **Fejlesztési feladatok és ismeretek:**  A nyelvhasználati és a kommunikációs készség fejlesztése  A kommunikáció jellemzőinek tudatosítása, hatékony alkalmazásának fejlesztése  Aktív részvétel különböző kommunikációs helyzetekben  Az önálló véleményalkotás, az önreflexió fejlesztése  A digitális kommunikáció jellemzői, szövegtípusai  A kommunikációs kapcsolat illemszabályai  **Tanulási eredmények:**  Az ítélőképesség, az erkölcsi, esztétikai és történeti érzék fejlesztése  A kritikai érzék, az önismeret és a fogyasztói tudatosság fejlesztése | A diákok bevonásával minél több személyes példa segítségével megvilágítani a tananyagot (a tömegkommunikáció előnyei és hátrányai).  Egyéni és csoportos feladatok megoldása a tankönyv alapján |
| 9. | Médiaműfajok | A sajtótermékek csoportosításának szempontjai  A rádió és a televízió fajtái, műsortípusai | **Fejlesztési feladatok és ismeretek:**  A nyelvhasználati és a kommunikációs készség fejlesztése  A hallás utáni és a szóbeli szövegértési készség fejlesztése  Szerep- és drámajátékok gyakoroltatása  Aktív részvétel különböző kommunikációs helyzetekben  Az önálló véleményalkotás, az önreflexió fejlesztése  A kommunikációs célok és funkciók  **Tanulási eredmények:**  Beszédkészség, szóbeli szövegek alkotása és megértése: rádiós és tévés műfajok bemutatása.  A tanulási képesség fejlesztése, írás, szövegalkotás (pl. irodalmi szöveg átírása a rádiós és televíziós műfajok szabályai szerint).  Az ítélőképesség, az erkölcsi és esztétikai érzék fejlesztése | A diákok bevonásával minél több személyes példa segítségével megvilágítani a tananyagot (a médiaműfajok).  Egyéni és csoportos feladatok megoldása a tankönyv alapján |
| 10. | Internet és kommunikáció | Az internet fogalma, lehetőségei  A digitális kommunikáció jellemzői  Internetes műfajok | **Fejlesztési feladatok és ismeretek:**  Aktív részvétel különböző kommunikációs helyzetekben  Az önálló véleményalkotás, az önreflexió fejlesztése  A kommunikáció tényezői  A kommunikációs célok és funkciók  A digitális kommunikáció jellemzői, szövegtípusai  A kommunikációs kapcsolat illemszabályai  **Tanulási eredmények:**  Az alábbi témák megismerése, ismeretek elsajátítása: az internet adta kommunikációs lehetőségek, ezek jellegzetességei, viszonyuk a hagyományos írásbeliséghez, előnyeik és veszélyeik.  Cél az ítélőképesség, az erkölcsi és esztétikai érzék fejlesztése | A diákok bevonásával minél több személyes példa segítségével megvilágítani a tananyagot (Internet és kommunikáció).  Egyéni és csoportos feladatok megoldása a tankönyv alapján |
| 11. | Összefoglalás |  | Összefoglalás, a tanultak rendszerezése. A tanulási képességek fejlesztése | Egyéni és csoportos feladatok megoldása a tankönyv alapján |
| 12. | Témazáró |  | Számonkérés, tananyag elsajátítási szintjének értékelése. Formája: tesztkérdések, szövegértési, szövegalkotási feladat |  |
| **III. A nyelvi rendszer** | | | | |
| 13. | A nyelvi jelek | Jel (természetes és mesterséges)  Nyelvi jelek  Jelölő és jelölt | **Fejlesztési feladatok és ismeretek**:   * A nyelv szerkezeti egységeinek és azok funkcióinak tudatosítása * A nyelvi elemzőkészség fejlesztése * Nyelvi játékok, kreatív feladatok digitális programok használatával is   **Tanulási eredmények:**  Kreatív nyelvi fejlesztés  A nyelvi jelek, a jelölő és jelölt megértése, a tudatos kommunikáció fejlesztése  A hallás utáni és a szóbeli szövegértési készség fejlesztése | Frontális  Egyéni és páros munka  Csoportmunka |
| 14. | A nyelvi rendszer és a rendszerszintek | Nyelvi rendszer  Nyelvi szintek  A szó alkotóelemei (hang, fonéma, morféma) | **Fejlesztési feladatok és ismeretek:**  A nyelv szerkezeti egységeinek és azok funkcióinak tudatosítása  A nyelvi elemzőkészség fejlesztése  A nyelvi szintek, a nyelv alkotóelemei  **Tanulási eredmények:**  Kreatív nyelvi fejlesztés  A nyelvi rendszer működésének és szintjeinek megértése  A hallás utáni és a szóbeli szövegértési készség fejlesztése | Frontális  Egyéni és páros munka  Csoportmunka  Szituációs játékok |
| 15. | A beszéd és a nyelv | Fonéma, hang, betű | **Fejlesztési feladatok és ismeretek**:  A nyelv szerkezeti egységeinek és azok funkcióinak tudatosítása  A nyelvi elemzőkészség fejlesztése  A nyelvi szintek, a nyelv alkotóelemei  **Tanulási eredmények:**  Nyelv és gondolkodás, nyelv és beszéd, nyelv és írás viszonyának megértése.  A nyelvi elemzőkészség fejlesztése | Frontális  Egyéni és páros munka  Csoportmunka  Szituációs játékok |
| 16. | Hang és hangképzés | A beszédhangok képzésében részt vevő szervek  A hangképzés folyamata  Zönge és zöngétlen hangok | **Fejlesztési feladatok és ismeretek:**  A nyelvi elemzőkészség fejlesztése  A nyelvi szintek, a nyelv alkotóelemei  **Tanulási eredmények:**  Ismeretek az anyanyelvről: a magyar nyelv hangkészletének, valamint a hangképző szervek működésének megismerése | Frontális  Egyéni és páros munka |
| 17. | A magánhangzók | A magyar nyelv 14 magánhangzója  A magánhangzók megkülönböztetése nyelvállásuk, képzésük helye, az ajkak szerepe és hosszúságuk szerint. Magánhangzótörvények: mély, magas és vegyes hangrend; illeszkedés, hiátustöltés. | **Fejlesztési feladatok és ismeretek:**  A nyelv szerkezeti egységeinek és azok funkcióinak tudatosítása  A nyelvi elemzőkészség fejlesztése  A nyelvi szintek, a nyelv alkotóelemei  **Tanulási eredmények:**  A magyar nyelv 14-féle magánhangzójának megismerése.  A magánhangzók előfordulására vonatkozó szabályok (magánhangzótörvények: a hangrend törvényének, az illeszkedés törvényének és a hiátustöltésnek) a bemutatása | Frontális  Egyéni és páros munka |
| 18. | A mássalhangzók | A magyar nyelv 25 mássalhangzója, képzésük helye és módja szerinti csoportosításuk, továbbá a zöngés és zöngétlen mássalhangzók megkülönböztetése. Zöngés-zöngétlen mássalhangzópárok.  A mássalhangzók kapcsolódásának szabályai: részleges hasonulás, teljes hasonulás, összeolvadás, rövidülés, kiesés. | **Fejlesztési feladatok és ismeretek:**  A nyelv szerkezeti egységeinek és azok funkcióinak tudatosítása  A nyelvi elemzőkészség fejlesztése  Kreatív nyelvi fejlesztés  A nyelvi szintek, a nyelv alkotóelemei  **Tanulási eredmények:**  Ismeretek az anyanyelvről: a mássalhangzókhoz kapcsolódó szabályok megismerése, értelmezése és alkalmazása | Frontális  Egyéni és páros munka  Csoportmunka |
| 19. | A morfémák típusai I. | A szóelemek (morfémák) meghatározása. Tő- és toldalékmorfémák, szabad és kötött morfémák. A tőmorfémák fajtái: szabad és kötött tövek, többalakú és egyalakú tövek | **Fejlesztési feladatok és ismeretek:**  A nyelv szerkezeti egységeinek és azok funkcióinak tudatosítása  A nyelvi elemzőkészség fejlesztése  Kreatív nyelvi fejlesztés  A nyelvi szintek, a nyelv alkotóelemei  **Tanulási eredmények:**  A szavak felépítésének megismerése, a szóelemek közül pedig a szótövek típusainak megismerése.  A morfémák alapvető fajtáinak (tőmorfémák és toldalékmorfémák, illetve szabad morfémák és kötött morfémák) megkülönböztetése, valamint az egyes fajták jellemzése | Frontális  Egyéni és páros munka  Csoportmunka |
| 20. | A morfémák típusai II. | A szóelemek (morfémák) meghatározása.  Tő- és toldalékmorfémák, szabad és kötött morfémák. A tőmorfémák fajtái: szabad és kötött tövek, többalakú és egyalakú tövek | **Fejlesztési feladatok és ismeretek:**  A nyelv szerkezeti egységeinek és azok funkcióinak tudatosítása  A nyelvi elemzőkészség fejlesztése  Kreatív nyelvi fejlesztés  A nyelvi szintek, a nyelv alkotóelemei  **Tanulási eredmények:**  Morfémák, szóelemek szerepe és helyes használata a szóalak felépítésében, a szószerkezetek alkotásában  Az igetövek és a névszótövek áttekintése | Frontális  Egyéni és páros munka  Csoportmunka |
| 21. | A szófajok I. | A szófaj fogalma, felismerésének módszere.  Mondatrészek és szófajok kapcsolata  Bővítmények | **Fejlesztési feladatok és ismeretek:**  A nyelv szerkezeti egységeinek és azok funkcióinak tudatosítása  Kreatív nyelvi fejlesztés  A nyelvi szintek, a nyelv alkotóelemei  A szavak és osztályozásuk  **Tanulási eredmények:**  A szófajfelismerés módszerének elsajátítása  Az összefüggés megismerése a szófaj és a mondatrészi szere között  Mondatrészek és szófajok kapcsolatának megismerése | Frontális  Egyéni és páros munka  Csoportmunka |
| 22. | A szófajok II. (1) | A szófajok típusai: az alapszófajok, a viszonyszók, a mondatszók jellemzői  Az igeképzők és a névszóképzők. | **Fejlesztési feladatok és ismeretek**:  Kreatív nyelvi fejlesztés  A nyelvi szintek, a nyelv alkotóelemei  A szavak és osztályozásuk  A szavak jelentésbeli és pragmatikai szerepe a kommunikációban  **Tanulási eredmények:**  A szófajok típusainak megismerése  Az ige- és névszóképzőről tanultak alkalmazása | Frontális  Egyéni és páros munka  Csoportmunka |
| 23. | A szófajok II. (2) | A szófajok jelei, ragjai  Szófajok és jelentés kapcsolata | **Fejlesztési feladatok és ismeretek**:  Kreatív nyelvi fejlesztés  A nyelvi szintek, a nyelv alkotóelemei  A szavak és osztályozásuk  A szavak jelentésbeli és pragmatikai szerepe a kommunikációban  **Tanulási eredmények:**  A szófaj fogalma, a szófajok felismerése, a mondatban betöltött szerepük, a szófaj és mondatrész kapcsolata | Frontális  Egyéni és páros munka  Csoportmunka |
| 24. | A szóalkotás módjai | A szóalkotás módjainak ismerete | **Fejlesztési feladatok és ismeretek**:  A nyelvi elemzőkészség fejlesztése  Kreatív nyelvi fejlesztés  A nyelvi szintek, a nyelv alkotóelemei  A szavak és osztályozásuk  A szavak jelentésbeli és pragmatikai szerepe a kommunikációban  **Tanulási eredmények:**  A szóalkotás módjainak megismerése, és ezek felismerésének gyakorlása | Frontális  Egyéni és páros munka  Mondatok átfogalmazása megadott szempontok szerint: gyakorlás, páros munka és közös értékelés |
| 25. | A szókapcsolatok és a mellérendelő szintagmák | A mellérendelő szószerkezet meghatározása és fajtái.  Logikai viszonyok és jellemző kötőszavak | **Fejlesztési feladatok és ismeretek**:  A nyelvi elemzőkészség fejlesztése  Kreatív nyelvi fejlesztés  A szószerkezetek  **Tanulási eredmények:**  A mellérendelő szószerkezet megismerése. A tankönyv feladatai alapján a mellérendelő szószerkezetek fajtáinak felismerése | Frontális  Egyéni és páros munka  Csoportmunka |
| 26. | Az alárendelő szintagma | Az alárendelő szószerkezetek osztályozása az alaptag és a bővítmény közti nyelvtani viszony alapján: alanyi-állítmányi, tárgyas, határozós és jelzős szószerkezet. | **Fejlesztési feladatok és ismeretek**:  A nyelvi elemzőkészség fejlesztése  Kreatív nyelvi fejlesztés  A szószerkezetek  **Tanulási eredmények:**  Az alárendelő szószerkezetek osztályozása, felismerése | Frontális  Egyéni és páros munka  Csoportmunka |
| 27. | Az állítmány | Állítmány, igei, névszói, igei-névszói összetett állítmány | **Fejlesztési feladatok és ismeretek**:  A nyelvi elemzőkészség fejlesztése  Kreatív nyelvi fejlesztés  A mondatrészek  **Tanulási eredmények:**  Az állítmány és fajtáinak felismerése gyakorló feladatokkal | Frontális  Egyéni és páros munka  Csoportmunka |
| 28. | Az alany és a tárgy | Az alany és az állítmány kapcsolata  A tárgy, iránytárgy, eredménytárgy, határozott és határozatlan tárgy | **Fejlesztési feladatok és ismeretek**:  A nyelvi elemzőkészség fejlesztése  Kreatív nyelvi fejlesztés  A mondatrészek  **Tanulási eredmények:**  Olvasás, írott szöveg megértése. Ismeretek az anyanyelvről  Az alany felismerése  A tárgy és az igeragozás kapcsolatának felismerése a tankönyv táblázata segítségével | Frontális  Egyéni és páros munka  Csoportmunka |
| 29. | A határozó és a jelző | Az idő-, hely-, szám-, mód-, eszköz-, fok- és mérték-, ok-, cél-, állapot-, eredet-, eredmény-, társ-, hasonlító- és részeshatározó.  Minőségjelző, kijelölő szerepű minőségjelző, mennyiségjelző, kijelölő szerepű mennyiségjelző, mutató névmási kijelölő jelző, birtokosjelző | **Fejlesztési feladatok és ismeretek**:  A nyelvi elemzőkészség fejlesztése  Kreatív nyelvi fejlesztés  A mondatrészek  **Tanulási eredmények:**  Olvasás, írott szöveg megértése. Ismeretek az anyanyelvről  A határozók és jelzők felismerése | Frontális  Egyéni és páros munka  Csoportmunka |
| 30. | A mondatok típusai | Az egyszerű és összetett mondat fajtái | **Fejlesztési feladatok és ismeretek**:  A mondatok csoportosítása  Szórend és jelentés  **Tanulási eredmények:**  Olvasás, írott szöveg megértése. Írás, szövegalkotás. Ismeretek az anyanyelvről  Mondatalkotás szerkezeti ábrák alapján. Mondathatárok megállapítása | Frontális  Egyéni és páros munka  Csoportmunka |
| 31. | Az írásjelek használata | Az írásjelek és alkalmazásuk köre | **Fejlesztési feladatok és ismeretek:**  A mondatok csoportosítása  Szórend és jelentés  **Tanulási eredmények:**  Az írásjelek használati szabályainak tudatosítása és gyakorlása | Frontális  Egyéni és páros munka |
| 32. | Összefoglalás |  | Összefoglalás, a tanultak rendszerezése |  |
| 33. | Összefoglalás |  | Összefoglalás, a tanultak rendszerezése |  |
| 34. | Témazáró |  | Számonkérés, tananyag elsajátítási szintjének értékelése | Felmérés; értékelés. Formája: tesztkérdések, szövegalkotási feladat |
| 35. | Dolgozat megbeszélése |  | Dolgozat feladatainak és eredményeinek megbeszélése | Feladatok megoldása, problémák megbeszélése, típushibák javítása, értelmezése, egyéni problémák személyre szabott megbeszélése |
| 36. | Tanév végi értékelés |  | A tanév értékelése, összefoglalása, kitekintés a következő évi anyagra |  |

|  |  |  |  |
| --- | --- | --- | --- |
| **Jóváhagyási záradék** | | | |
| **Tanév** | **Osztály** | **Tanító tanár** | **Engedélyezés** |
| 2024/2025 | 9.D | Horváth Mária | Barnáné Szentgyörgyvári Ágnes |